韜光庵
作者：周弼
朝代：宋

paragraphs: 谷鳥與我言，怨殺白太傅。
借問何以然，携却山僧去。
山僧未去時，前盤一尾蛇，後踞一頭虎，吸雲嘯風遶窗戶。
山僧已去了，鶴來踏翻藤。
猿到拗折樹，亂篠枯柴塞行路。
抑將廬于嵩高之陽，溫洛之滸，諸天散花復呵護。
抑將慕羶逐臭，亡魂喪魄，委枯骸於北邙之狐兔。
荒臺兮尚存，破屋兮如故，惟有山僧不知處。
世間萬事誰始終，極目寒江起煙霧。